**Na osnovu člana 373, a u vezi sa članom 335. Zakona o privrednim društvima (''Službeni glasnik RS'' br. 36/11 , 99/11 , 5/15 , 44/18,95/18 , 91/19 i 109/21 ), i člana 65. stav 2. tačka 1. i 2. Zakona o tržištu kapitala (‘’Službeni glasnik RS’’br.31/11,112/15,108/16,9/20 i 153/20), generalni direktor Preduzeća za puteve ‘’Valjevo’’ a.d. Valjevo, ul. Milovana Glišića br. 94, matični broj 07188994, PIB 101898873, šifra delatnosti 4211, nakon usvojene Odluke Odbora direktora br. 10/272 od 19.12.2022.godine o sazivanju vanredne sednice Skupstine akcionara upućuje, dana 19.12.2022.godine**

 **JAVNI POZIV**

 **za sednicu vanredne Skupštine akcionara**

 **Preduzeća za puteve ‘’Valjevo’’ a.d. Valjevo**

**Saziva se vanredna Skupština akcionara Preduzeća za puteve "Valjevo" a.d. Valjevo, koja će biti održana dana 11.01.2023.godine u Valjevu u Ul. Milovana Glišića br. 94, sa početkom u 10 časova.**

**Pre odlučivanja o tačkama dnevnog reda vrši se:**

**-Izbor predsednika Skupštine i utvrđivanje kvoruma**

**-Izbor zapisničara i tri člana komisije za glasanje**

**Dnevni red:**

1. **Donošenje odluke o određivanju delatnosti ogranka u inostranstvu**

 **Kao dan utvrđivanja akcionara utvrđuje se 01. 01. 2023.godine .**

**Na dan objave poziva Društvo poseduje 201.904 običnih akcija , od kojih 197.390 sa pravom glasa, tako da svaka akcija daje pravo na jedan glas (sopstvene akcije Društva -4514 akcija ne uzimaju se u obzir prilikom izračunavanja broja prisutnih , odnosno predstavljenih akcionara radi utvrđivanja kvoruma ).**

**Kvorum za sednicu skupštine čini obična većina od ukupnog broja glasova klase akcija sa pravom glasa. Sve odluke o predloženom dnevnom redu donose se običnom većinom glasova prisutnih akcionara, javnim glasanjem.**

**Akcionar ima pravo na lično učešće u radu skupštine (što podrazumeva pravo odlučivanja) ako poseduje najmanje 201 akcija, odnosno koji poseduje najmanje 0,1% od ukupnog broja običnih akcija.**

**Akcionari koji ne poseduju potreban broj akcija za lično učešće na skupštini imaju pravo da u radu skupštine učestvuju preko zajedničkog punomoćnika, ili da glasaju u odsustvu (pisanim putem) , uz overu potpisa na formularu za glasanje ,u skladu sa zakonom kojim se uređuje overa potpisa.Akcionar koji ostvaruje pravo na lično učešće u skupštini može u pisanoj formi dati punomoćje drugom licu da u njegovo ime glasa . Punomoćje se dostavlja u sedištu Društva najkasnije tri dana pre dana održavanja sednice skupštine, a može se u istom roku dati i elektronskim putem , potpisano kvalifikovanim elektronskim potpisom u skladu sa zakonom kojim se uređuje elektronski potpis.**

**Punomoćja moraju biti čitka , nedvosmislena, na službenom jeziku Republike Srbije, sa imenom i prezimenom , potpunom adresom , matičnim brojem, i brojem lične karte lica kome se daje punomoćje , a u punomoćju moraju biti navedena imena i prezimena vlasnika akcija, sa matičnim brojem i adresom iz Centralnog registra hartija od vrednosti , potpisana svojeručnim potpisom vlasnika akcija sa brojem lične karte.**

**Punomoćja koja izdaju pravna lica, vlasnici akcija, moraju da sadrže ime i prezime, sa matičnim brojem i potpunom adresom lica koja se ovlašćuju za zastupanje , naziv pravnog lica kako je registrovano u skladu sa propisima o registraciji, moraju biti službeno zavedena , overena pečatom i potpisom ovlašćenog lica za zastupanje (direktora).**

**Akcionar ima pravo da učestvuje u radu skupštine:**

* **pravo da glasa o pitanjima o kojima glasa njegova klasa akcija**
* **pravo na učešće u raspravi i postavljanje pitanja povodom tačaka dnevnog reda, koja se dostavljaju Društvu pre sednice u pisanoj formi, ili na samoj sednici.**

**Jedan ili više akcionara koji poseduju najmanje 5% akcija sa pravom glasa mogu odboru direktora predložiti obrazložene dodatne tačke dnevnog reda na zakazanoj sednici sa predlogom za raspravljanje ili sa predlogom o donošenju odluke uz dostavljanje teksta tih odluka ili predložiti drugačije odluke po postojećim tačkama dnevnog reda, pod uslovom da taj predlog obrazlože i dostave tekst tih odluka. . Predlozi se daju pisanim putem uz navođenje podataka podnosioca zahteva najkasnije 10 dana pre dana održavanja skupštine. Ako odbor direktora ne prihvati predlog dopune dnevnog reda u roku od tri dana od dana prijema, podnosilac ima pravo da u narednom roku od tri dana zahteva da nadležni sud u vanparničnom postupku naloži Društvu stavljanje predloga na dnevni red.**

**Društvo je u obavezi da predlog za dopunu dnevnog reda objavi na internet stranici Društva najkasnije narednog radnog dana od dana prijema predloga.**

**Materijali za sednicu vanredne skupštine akcionari mogu preuzeti lično ili preko punomoćnika u sedištu Društva , u poslovnim prostorijama u redovno radno vreme.**

**Ovaj poziv za sednicu objavljuje se na internet stranici Društva, internet stranici registra privrednih subjekata, internet stranici regulisanog tržišta, odnosno multilateralne trgovačke platfotme gde su uključene njegove akcije i internet stranici Centralnog registra.**

**Objava traje do dana održavanja sednice.**

**Ovaj poziv istovremeno predstavlja i Obaveštenje u vezi sa održavanjem vanredne Skupštine akcionara u smislu člana 65. Zakona o tržištu kapitala.**

 **GENERALNI DIREKTOR**

 **Aleksandar Popović**